Annia Aurelia Galeria Lucilla

Annia Aurelia Galeria Lucilla, quae brevius Lucilla appellari solet (nata 148/149; mortua 182), fuit filia Marci Aurelii Augusti et Faustinae Minoris Augustae, eademque uxor Lucii Verii et soror maior Commodi Augusti.

 Uxor Lucii Veri 
Antonino mortuo, Marcus Aurelius Imperio Romano solus praeesse noluit sed rempublicam administrandam cum Lucio Vero, fratre per adoptionem suo, communicavit, ita primam dyarchiam in historia Romana instituens. Societatem imperii ut privata necessitudine quoque confirmaret filiam suam Lucillam circiter duodecimum annum agentem Lucio Vero nuptum collocavit. Ita Lucilla et ipsa "Augusta" dicta est.

 Uxor Claudii Pompeiani 
Iam anno 169 Lucius Verus pestifero morbo consumptus obiit eodemque anno pater quamvis invitamDio Cassius LXXIII,4,4. Lucillam Tiberio Claudio Pompeiano in matrimonium collocavit, ita ad conditionem privatam eam rursus redigens. Marco Aurelio mortuo, Lucilla coniurationis adversus fratrem regnare incipientem factae instigatrix fuisse accusata est. In Capreas insulam primum relegatam centurionem qui necaret mox misit Commodus.

 De nummis 
Inter 161 et 169 aurei, denarii, sestertii, dupondii, asses Lucillae effigie signati sunt: etenim uxor alterius ex Augustis eratRoman Imperial Coinage, volumen tertium pp. 274-6 et 352-5.. Marito Lucio Vero mortuo privati hominis uxor non iam in nummis apparuisse creditur. In nummis cum deabus tunc temporis cum uxoribus imperatorum coniungi solitis invenitur: CeresSestertius in Museo Britannico, ConcordiaAureus in Museo Britannico, Diana LuciferaSestertius in Museo Britannico, FecunditasAureus in Museo Britannico, HilaritasSestertius in Museo Britannico, Iuno LucinaSestertius in Museo Britannico, Iuno ReginaAs in Museo Britannico, Laetitia, Magna Mater, PietasAureus in Museo Britannico, PudicitiaAureus in Museo Britannico, Salus, Venus GenitrixSestertius in Museo Britannico, Venus VictrixDenarius in Museo Britannico, VestaDupondius in Museo Britannico. Sunt etiam denarii et aurei qui vota publica celebrentDenarius in Museo Britannico. Inventa sunt quoque numismata aenea magni ponderis quae non ad commercium sed ad commemorationem destinabantur: unum e pulcherrimis caerimoniam prope Vestae tholum Romae ostendebatExemplar in Museo Britannico.

Et in provinciis Graece loquentibus nummi Graecis titulis inscripti in eius honorem percussi sunt ut in Moesia, Thracia, Asia Minore, Syria et AegyptoDavid R. Sear, Greek imperial coins and their values, 1982 pp.174-6..

 Notae 

Fontes
Herodianus, Ab excessu Divi Marci I.20-29.
Historia Augusta, Marcus Aurelius et Lucius Verus.
Xiphilinus, Epitome libri 73 Historiae Romanae Dionis Cassii 269-270.

Plura legere si cupis
Iacobus Aymard, 'La conjuration de Lucilla',  Revue des Études Anciennes, 1955 (57) : 85-91 Hic legere potes
'Lucilla Augusta', Revue archéologique, 1950 (XXXV) : 58-66 
 Annagabriella Bianchi, 'Lucilla Augusta. Una rilettura delle fonti' in Miscellanea greca e romana : studi pubblicati dall’Istituto Italiano per la Storia Antica, 1988(13) : 129-144
Iulius Firpo, 'La congiura di Lucilla : alle origini dell'opposizione senatoria a Commodo', in Fazioni e congiure nel mondo antico (cur. Marta Sordi). Mediolani, Vita e pensiero, 1999. 
Agnès Molinier Arbo, 'À qui profitait la conjuration de Lucilla ? Réflexions sur un passage des Caesares de Julien',  L'antiquité classique, 2007 (76) : 119-132. Hic legere potes
Schultz, Hans-Dietrich, 'Zur Chronologie des Lucilla-Porträts auf Münzen', Wissenschaftliche Zeitschrift der Humboldt-Universität Berlin, 1982 (31) : 283-286

 Nexus externi 
Vicimedia communia plura habent quae ad Lucillam pertinent
Nummi Lucillae in Museo Britannico

Categoria:Augustae
Categoria:Mulieres
Categoria:Mortui 182
Categoria:Nati saeculo 2
Categoria:Necati
Categoria:Uxores imperatorum Romanorum